**ILTAKOULU RY**

**PÖYTÄKIRJA**

**HALLITUKSEN KOKOUS 11/2017**

Paikka: Päätalo C2

Aika: Tiistai 19.9.2017 klo 16.00

Paikalla:

Roope Tukia, puheenjohtaja

Aurora Lehtinen, sihteeri

Eveliina Kuusisto

Joonatan Laine

Yeti Kakko

Iida Tani

Essi Salovaara

Jarkko Oksanen

Roosa Käsmä

Susanna Hyartt

Eveliina Ruuska

1. Kokouksen avaaminen

Kokous avataan ajassa 16:04.

1. Kokouksen laillisuus ja päätösvaltaisuus

Kokous todetaan lailliseksi ja päätösvaltaiseksi.

1. Kokouksen pöytäkirjantarkastajien valinta

Pöytäkirjantarkastajiksi valitaan Jarkko Oksanen ja Susanna Hyartt.

1. Kokouksen esityslistan hyväksyminen

Poistetaan kohdat 14. Liikunta ja 15. Kulttuuri. Lisätään kohtaan 8. c. 26.9. JKK:n Suomibileet. Muutokset ja esityslista hyväksytään.

1. Ilmoitusasiat ja posti

Ei ilmoitusasiaa tai postia.

1. Talous
   1. taloustilanne

Tilillä on rahaa 15 231,10 EUR. Taloustilanne on hyvä.

* 1. laskut ja korvaukset

Viialan vapaaehtoinen palokunta ry:lle 180€ fuksimökin vuokrasta, Kata Taikina-Aholle 4€ Muumimuseon sisäänpääsylipun hinnasta, HEF groupille eli Promlerille 300,88€ haalarimerkkitilauksesta sekä Johannes Ahvolle 22,02€ sitsien rangaistustarvikkeista.

1. Menneet tapahtumat
   1. Hiiriviikot
      1. 7.9. Challenge accepted

Tapahtuma onnistui hyvin, vaikka yksi ryhmä perui huonon sään vuoksi. Joukkueita osallistui 5 eli yhteensä 20 fuksia. Jatkot I-kadulla olivat onnistuneet ja ohjelmassa oli mm. IK-aiheinen tietovisa ja kekkostarjoilu. Joukkueiden suoritukset olivat uskomattomia.

* + 1. 9.9. Atalpakierros

Tapahtumassa oli 16 pelaajaa vuorolla, jolla pelattiin futsalia, korista ja lentopalloa. Fukseja oli 10. Illalla oli 11 osallistujaa Markuksentorilla, jossa pelattiin mm. Avalonia.

* + 1. 10.9. Lautapeli-ilta

Hallituksesta osallistujia oli 2 ja yhteensä osallistujia oli 23. Tapahtuman paikka vaihtui.

* + 1. 11.9. Fuksimökki

Kuljetus toi ensin väärään paikkaan. Sauna maksoi lisää 20€. Tapahtuma oli todella onnistunut ja sää oli hyvä. Tapahtumassa Akateeminen olutseura Bosa tarjoili tuotteitaan, julistettiin Challenge acceptedin voittaja, pidettiin sitsiharkat, saunottiin sekä pelattiin mölkkyä ja lentopalloa. Osallistujia oli 49. Suositellaan tapahtuman järjestämistä myös vastaisuudessa Grillibileiden sijaan. Roope Tukia ehdottaa, että hyväksytään 50€ budjetin ylitys. Ehdotus hyväksytään.

* + 1. 12.9. Kollektiivinen köllintä

Huonon sään vuoksi tapahtuma siirrettiin sisätiloihin ja osallistujia oli 7. Osallistujat makasivat sohvalla.

* + 1. 14.9. Fuksisitsit @Hatanpään soutupaviljonki

Sitseillä oli paikalla 104 henkilöä, tunnelma oli todella hyvä sekä tapahtuma oli hieno ja onnistunut huipennus hiiriviikoille. Interaktiosta oli henkilöitä tarjoilemassa. Koska osallistujia oli runsaasti, budjetti ylittyi 200 sadalla. Roope Tukia ehdottaa, että hyväksytään budjetin ylitys 1200 euroon asti. Hyväksytään ehdotus.

1. Tulevat tapahtumat
   1. 21.9. Lukuvuoden avajaisseminaari

Seminaariosuus alkaa 13. Seminaarin jälkeen pidetään henkilökunnan tiloissa jatkot, joilla on tarjolla viiniä.

* 1. 25.9. Sivuaineinfo

Järjestetään klo 15-17 Päätalo A2:ssa. Tapahtumaan tulisi saada kutsuttua kaikki fuksit Facebookin kautta. Viikkotiedotteessa on ilmoitettu tapahtumasta.

* 1. 26.9. JKK:n Suomibileet

Alkaa klo 18 ja järjestetään Klubi 57:ssa yhdessä Boomin ja Staabin kanssa. Pukukoodina on Suomi.

* 1. 27.9. HUMINAT

Humina lipunmyyntivuoro IK:n osalta keskiviikkona 20.9. Arttu Rintanen ja Petra Pieskä. Päätetään olla järjestämättä Humina etkoja, sillä Markuksentori on jo varattu tuona päivänä eikä muuta paikkaa ole.

* 1. 30.9.-1.10. Konfliktinratkaisusimulaatio

Konfliktinratkaisusimulaation haku on päättynyt ja Iltakoulusta on tullut toiseksi eniten hakemuksia.

* 1. Muut tapahtumat

IA:n sitseille menevät tarjoilemaan Joonatan Laine, Essi Salovaara, Susanna Hyartt ja Aurora Lehtinen. Haalarikastajaisten päivämääräksi päätetään ke 1.11. Päätetään järjestää rastipohjaisena. Staabin ja IK:n kotibileitten päivämäärää ei ole vielä päätetty. Tapahtumaa ollaan mietitty järjestettäväksi Kolmio etkoina 2.11. Interaktio kysynyt IK:ta osallistumaan Halloween bileiden järjestämiseen Mixeissä. Päätetään olla osallistumatta, sillä muita järjestettäviä tapahtumia on paljon. Pidetään äänestys ylimääräisten sitsien järjestämisestä ja 6-2 äänestyksellä päätetään, ettei järjestetä enempää sitsejä tänä vuonna. Kolme äänestivät tyhjää.

1. Tutorointi ja ainejärjestötila

Vaikka hiiriviikot ovat ohi, tuutorointi ei ole ohi, sillä fuksit saattavat tarvita vielä apua. Ei olla saatu uusia päivystäjiä.

1. Työelämä- ja alumnitoiminta

Excursion suunnittelu on edistynyt, mutta päivämäärää ei ole vielä saatu lukittua. Puhujia on alustavasti kartoitettu työelämätapahtumaan, mutta ei vielä lyöty lukkoon. Alumneja on ilmoittautunut vuosijuhlille 0. Jos kiintiö ei täyty, lisätään paikat jäsenistön kiintiöön.

1. Varainhankinta

Saataisiin 36 pussia ruissipsejä Kangasalalta sekä silliä Turusta. Päätetään ottaa vastaan ruissipsit. Ne täytyy hakea autolla. Yeti Kakko hankkii olut-sponsoreita sillikselle. Haalarit tulevat 11.10. Appropäivänä 12.10. fuksit voivat lunastaa haalarit ainejärjestötilasta maksamalla käteisellä. Hyväksytään hinnaksi 20 €/haalari tilaajille. Yhteensä haalarit maksavat 30€/hlö. Haalarimerkit ovat tulleet ainejärjestötilaan. Eveliina Ruuska lupaa lahjoittaa IK:lle, jos voittaa Eurojackpotissa. Haalarimainostamista voitaisiin markkinoida enemmän fukseille, jotta haalarit tulisivat halvemmaksi.

1. Koulutuspolitiikka

Konfliktinratkaisusimulaation haku päättynyt, Iltakoulusta toiseksi eniten hakemuksia. Opintosuuntainfo on jaettu Facebookissa ja sähköpostilla. Torstaina 21.9. on kollegio, jossa aiheena Tampereen korkeakoulujen yhdistyminen.

1. Kansainvälisyys ja kehitysyhteistyö

Kv-sitsejä suunnitellaan järjestettäväksi yhteistyössä JKY:n, ESN Inton ja Indexin kesken.

1. Tiedotus

Päätetään kieltää edustajistovaalien henkilökampanjointi Iltakoulun tiedotuskanavissa ja ainejärjestötilassa. Mainostetaan ja kerrotaan kuitenkin yleisesti vaaleista. Eveliina Kuusisto ehdottaa, että voitaisiin tehdä koonti iltakoululaisista edustajistoehdokkaista.

1. Vuosijuhlat

Markus Rahja toimittaa grafiikat vuosijuhlien materiaaleihin, jonka jälkeen Jarkko Oksanen ja Roope Tukia tekevät tapahtuman Facebookiin. Ilmoittautumislomake on valmis ja aukeaa jäsenistölle 28.9. Vuosijuhlille mahtuu yhteensä 120 hlöä, joista on kutsuvieraita 20, alumneja 10, henkilökuntaa 10 ja jäsenistölle 80 paikkaa.

1. Muut esille tulevat asiat

Uuden hallituksen lobbaaminen on tehtävä niin, että annetaan todenmukainen kuva hallituksessa toimimisesta.

1. Seuraavan kokouksen ajankohta

Seuraavan kokouksen ajankohdaksi päätetään 5.10. klo 16.

1. Kokouksen päättäminen

Kokous päätetään ajassa 17:23.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Roope Tukia, puheenjohtaja Aurora Lehtinen, sihteeri

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susanna Hyartt, pöytäkirjantarkastaja Jarkko Oksanen, pöytäkirjantarkastaja